Robert Solow

Robert Merton Solow (1924–2023) var en amerikansk samfunnsøkonom som er kjent for sitt arbeid om økonomisk vekst, som han fikk Sveriges Riksbanks pris i økonomisk vitenskap til minne om Alfred Nobel for i 1987. 

Liv og virke
Bakgrunn
Robert Solow ble født i Brooklyn i New York City i en jødisk familie; han vokste opp i Brooklyn. I 1940 begynte han med høyere studier, men dette måtte utsettes på grunn av en tre år lang krigsinnsats. 

Ettersom han talte flytende tysk, ble han del av en task force i US Army som primært skulle snappe opp, tolke, og sende tilbake tyskernes beskjeder til egen base. Han var i en kortere tid i Nord-Afrika og på Sicilia, og senere  i Italia til han ble dimittert i august 1945. Kort etter hjemkomsten giftet han seg med sin kjæreste Barbara Lewis (døde i 2014), som han hadde kurtisert i seks måneder.

I 1951 tok han doktorgrad ved Harvard University mrd avhandlingen On the Dynamics of the Income Distribution. Han var da allerede fra 1949 blitt førsteamanuensis ved Massachusetts Institute of Technology.

 Solow-Swanmodellen 
Solows modell for økonomisk vekst, ofte kalt Solow-Swans nyklassisk vekstmodell, er en modell som muliggjør oppdeling av den økonomiske vekstens forutsretninger i arbeidskraft, kapital og tekniske fremskritt. Med den modellen kalkylerte Solow at omkring fire femdeler av veksten i USAs produksjon pr arbeider kunne tilskrives tekniske fremskritt. 

Siden Solows første arbeider på områdene i 1950-årene har imidlertid en rekke mer sofistikerte modeller for økonomisk vekst blitt presenterte, teorier som fører til ulike konklusjoner om årsakene til vekst.

 Annen innsats 
Ves siden av hans arbeider vedrørende økonomisk vekst gav Solow også fundamentale didrag til arbeidsmarkedsøkonomien, som for eksempel lønnsfastsettelse. En rekke økonomiske konsepter bærer hans navn, som Solow-residuum (vekst), Solow-Stiglitz-effisiensbetingelse (ressursøkonomikk) og Solow-elastisitet (effisienslønnteori).

 Utmerkelser
I 1961 fikk han John Bates Clark Medal, som tildeles av den amerikanske samfunnsøkonomforeningen til den beste økonomen under 40 år hvert år. 

I 1987 fikk Sveriges Riksbanks pris i økonomisk vitenskap til minne om Alfred Nobel. 

Solow ble i 1995 utnevnt til den tyske ordenen Pour le Mérite für Wissenschaften und Künste.

 Publikasjoner 








 Referanser 

 Eksterne lenker 


Kategori:Økonomer fra USA
Kategori:Nobelprisvinnere fra USA
Kategori:Sveriges Riksbanks pris i økonomisk vitenskap til minne om Alfred Nobel
Kategori:Pour le Mérite
Kategori:Personer fra New York City